rejauldu/bengali-wikipedia huggingface dataset:
আর্গ হল সিজিএস পদ্ধতিতে শক্তির একক যা এসআই এককে 10−7 J বা 100 nJ পরিমাণ কাজ বা শক্তির সমান। এর প্রতীক erg । গ্রীক ἔργον (আর্গন) থেকে erg শব্দটি উদ্ভূত। ἔργον শব্দটির অর্থ কাজ, কৃত কর্ম বা ক্রিয়া।  কোন বস্তুকণার উপর এক ডাইন বল প্রয়োগের ফলে বল প্রয়োগের দিকে এর এক সেন্টিমিটার সরণে যে পরিমাণ কাজ হয় এক আর্গ হল সেই পরিমাণ কাজ। সিজিএস মৌলিক এককে এক আর্গ এক গ্রাম-বর্গসেন্টিমিটার প্রতি বর্গসেকেন্ড (g⋅cm2s–2) এর সমান। বসতবাড়িতে থাকা সাধারণ একটি মাছির পা মোড়ানো অবস্থা থেকে একবার মাথা উপরে তুলে দাড়াতে অর্থাৎ একটি পুশ-আপে যে পরিমাণ কাজ হয় বা শক্তি ক্ষয় হয় এক আর্গ হল মোটামুটিভাবে সেই পরিমাণ কাজ বা শক্তি।   রূপান্তর   1 আর্গ = 10–7 জুল (J) = 100 ন্যানোজুল (nJ)  1 আর্গ = 1 ডাইন-সেন্টিমিটার (dyn⋅cm) = 1 g⋅cm2s–2  1 আর্গ = 6.2415×1011 ইলেক্ট্রন-ভোল্ট (eV) = 624.15 গিগাইলেক্ট্রন-ভোল্ট (GeV)  1 আর্গ = 2.37304×10–6 ফুট-পাউন্ডাল (ft·pdl) = 7.37562×10–8 ফুট-পাউন্ড-ফোর্স (ft⋅lbf)  1 আর্গ = 10–10 স্থীন-মিটার (sthène-metre) = 100 পিকোস্থীন-মিটার (psn⋅m)   ইতিহাস   ১৮৬৪ সালে জার্মান পদার্থবিদ রুডলফ ক্লসিয়াস শক্তি, কাজ ও তাপের এককের জন্য গ্রীক ἐργον (আর্গন) শব্দটির প্রস্তাব করেন। ১৮৭৩ সালে ব্রিটিশ পদার্থবিদ জেমস ক্লার্ক ম্যাক্সওয়েল এবং উইলিয়াম থমসন সহযোগে গঠিত ব্রিটিশ এসোসিয়েশন ফর দি এডভান্সমেন্ট অব সাইন্সের এক কমিটি সেন্টিমিটার, গ্রাম এবং সেকেন্ডকে মৌলিক একক হিসেবে (সিজিএস পদ্ধতি) সাধারণভাবে গ্রহণ করার সুপারিশ করেন। মৌলিক একক ও লব্ধ একক আলাদা করতে তাঁরা ".... এর সিজিএস একক" উপসর্গটি ব্যবহারের সুপারিশ করেন। শক্তির সিজিএস একক নির্দেশের ক্ষেত্রে erg অথবা ergon শব্দটি যাতে কঠোরভাবে নির্দিষ্ট হয় সেটা তাঁরা বলেছিলেন।  ১৯২২ সালে আমেরিকান রসায়নবিদ উইলিয়াম ড্রেপার হারকিন্স পৃষ্ঠ রসায়নে অণুর পৃষ্ঠ শক্তি পরিমাপের জন্য সুবিধাজনক একক হিসেবে মাইক্রি-আর্গ এর প্রস্তাব করেন যা হবে 10−14 আর্গ বা 10−21 জুলের সমতূল্য।  ইউরোপিয়ান ইকোনমিক কমিটি (EEC) ১৯৭১ সালের একটি নির্দেশনাকে অনুসমর্থন দেওয়ার ফলে ১লা জানুয়ারি ১৯৭৮ সাল থেকে আর্গ কোন বৈধ বা কার্যকর একক নয়। এর ফলে ওজন ও পরিমাপ বিষয়ক সাধারণ সম্মেলনের চুক্তি অনুসারে এসআই একক বাস্তবায়িত হয়। এই এককটি এখনও জ্যোতিঃপদার্থবিজ্ঞানে ব্যাপকভাবে এবং কখনো কখনো বলবিদ্যায় ব্যবহার করা হয়।   তথ্যসূত্র   বিষয়শ্রেণী:শক্তির একক
বিন্দি রানা (বৈজ্ঞানিক নাম: Aphnaeus elima(Moore)) এক প্রজাতির ছোট আকারের প্রজাপতি যার শরীর ও ডানা লালচে খয়েরী রঙের এবং এদের উপরের ডানা ধাতব রূপোলী রঙ দেখা যায়। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।   আকার   বিন্দি রানা এর প্রসারিত অবস্থায় ডানার আকার ৩২-৩৮ মিলিমিটার দৈর্ঘ্যের হয়। উপপ্রজাতি  ভারতে প্রাপ্ত বিন্দি রানা এর উপপ্রজাতি হল-   Spindasis elima elima Moore, 1877 – Indian Scarce Shot Silverline  Spindasis elima uniformis Moore, 1882 – West Himalayan Scarce Shot Silverline   বিস্তার   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  পিছনের ডানায় দুটি লেজ এবং একটি সুস্পষ্ট হালকা কমলা ছোপযুক্ত টর্নাস লতি বিদ্যমান। ডানার নিম্নতল লালচে বাদামী এবং রূপোলী ছোট ছোট  ডোরাযুক্ত। ডোরাগুলি লালচে বাদামী বন্ধনী দ্বারা উভয় প্বার্শে সীমায়িত। পিছনের ডানায় নিম্নতলে, ডানার বেস এর নিকটস্থ প্রথম বন্ধনীটি ৩টি খণ্ডে বিভক্ত।  এদের আর্দ্র ঋতুরূপ নমুনার ডানায় দাগ-ছোপগুলি অতি সুস্পষ্ট যা শুষ্ক ঋতুরূপ নমুনাতে অস্পষ্ট। পুরুষ নমুনার সামনের ডানার উপরিতলে খুব  খুব অস্পষ্টভাবে প্রতীয়মান কমলা ছোপ দেখা যায় এবং ডানার কোস্টা ও টার্মিনাল প্রান্তরেখা কালচে বাদামী। সামনের ডানার বাকী অংশ এবং পিছনের ডানার উপরিপৃষ্ঠ নীলচে বেগুনী রঙে রঞ্জিত।  পুরুষ নমুনাগুলি স্ত্রীদের তুলনায় আকারে ক্ষুদ্রতর। স্ত্রী নমুনায় ডানার উপরিতলে নীলচে বেগুনি আঁশগুলি অনুপস্থিত এবং সামনের ডানায় কমলা ছোপটি উপবৃত্তকার অথবা গোলাকার কিন্তু কমন সট্‌ সিলভারলাইন এর মত ত্রিভূজাকৃতি নয় এবং ৩নং শিরা ছাড়িয়ে বিস্তৃত নয়।   আচরণ    তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:পাকিস্তানের প্রাণিকুল বিষয়শ্রেণী:১৮৭৭-এ বর্ণিত প্রজাপতি
কমলিনী (বৈজ্ঞানিক নাম: Potanthus confucius, ইংরেজি নাম: Chinese dart  বা Confucian dart, হেস্পেরিডি পরিবারের অন্তর্গত একটি প্রজাপতি ।  এদেরকে বাংলাদেশ, শ্রীলঙ্কা, ভারত  থেকে চীন, জাপান এবং ইন্দোনেশিয়ার সুমাত্রা ও জাভা পর্যন্ত পাওয়া যায়।  ফিলিপাইনের পালাওয়ান জাদুঘরের কিছু নমুনা থেকেও এদের হদিস পাওয়া গেছে বলে জানা গেছে, কিন্তু বোর্নিওতে প্রজাতির অনুপস্থিতির কারণে এগুলি ভুল লেবেল বা ভুল শনাক্ত করা হয়েছিলো বলে ধারণা করা হয়।    উপপ্রজাতি   P. c. diana (Evans, 1932) - মহারাষ্ট্র থেকে কেরালা  P. c. dushta (Fruhstorfer, 1911) - সিকিম, উত্তর-পূর্ব ভারত থেকে ইন্দোচীন  P. c. nina (Evans, 1932) - আন্দামান ও নিকোবর দ্বীপপুঞ্জ বাম|থাম্ব|কমলিনী  তথ্যসূত্র   বিষয়শ্রেণী:১৮৬২-এ বর্ণিত প্রজাপতি
দারুল উলুম লন্ডন () ইংল্যান্ডের বৃহত্তর লন্ডনের চিসলেহার্স্টে অবস্থিত একটি ইসলামি স্বতন্ত্র বোর্ডিং স্কুল । এটি ইংল্যান্ডে দারুল উলুম দেওবন্দের আদর্শ প্রচার করে যা ১৯৮৮ সালে প্রতিষ্ঠিত হয়।   বিদ্যালয়টি প্রতি বছর ৩,৫০০ পাউন্ড ফি নেয়।https://reports.ofsted.gov.uk/provider/27/101695 https://reports.ofsted.gov.uk/provider/1/SC006927 সকল ছাত্র বিদ্যালয়ের আবাসনে থাকেন ও  প্রতি মাসে দুই বার তারা বাড়িতে যেতে পারেন এবং পিতামাতারা প্রায়শই তাঁদের দেখতে বিদ্যালয়ে আসেন।  ২০১৭ ও ২০১৮ সালে এখানের ছাত্রসংখ্যা ২২৫ এ উন্নিত করা হয় এবং সর্বোচ্চ বয়স ২৫ করা হয়। তবে অফসটেড সুপারিশ করে যে, স্কুলে বিদ্যমান সমস্যা চিহ্নিত করে তা নিরসণ না করা পর্যন্ত এই অনুরোধ প্রত্যাখ্যান করা উচিত এবং তা ইতিমধ্যেই নিবন্ধিত সংখ্যা ছাড়িয়ে গেছে।   প্রতিবেদন  ২০০৮ এর অফস্টেডের প্রতিবেদনে বিদ্যালয়টিকে "ভালো" হিসাবে স্বীকৃতি দেয়া হয়, ২০১১ সালে এটিকে "সন্তুষ্টজনক" হিসাবে, ২০১৩ সালে "অপর্যাপ্ত" হিসাবে, ২০১৪ এবং ২০১৫ সালে "উন্নতির প্রয়োজন" হিসাবে এবং ২০১৭ সালে আবার "অপর্যাপ্ত" হিসেবে চিহ্নিত করা হয়। পরে সুরক্ষার বিষয়কে কেন্দ্র করে উদ্বেগ জানানো হয় এবং ফেব্রুয়ারি ২০১৮ এর অন্তর্বর্তীকালীন প্রতিবেদনে এর উল্লেখযোগ্য উন্নতির ইঙ্গিত দেওয়া হয়, তবে বিদ্যালয়টির বেশ কয়েকটি সুরক্ষার ক্ষেত্র জাতীয় ন্যূনতম মানের চেয়ে কম বলা হয়। অতি সম্প্রতি, ২০২০ সালের জানুয়ারিতে, বিদ্যালয়টি সমস্ত স্বতন্ত্র মান পূরণ করে বলে বলা হয়।https://reports.ofsted.gov.uk/provider/27/10169   আরও দেখুন   দারুল উলুম দেওবন্দ  দেওবন্দি বিশ্ববিদ্যালয়ের তালিকা  আল জামিয়া আল ইসলামিয়া পটিয়া   তথ্যসূত্র    বহিঃসংযোগ      ইন্ডিপেন্ডেন্ট স্কুল ডিরেক্টরি  বিষয়শ্রেণী:১৯৮৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৮-এ ইংল্যান্ডে প্রতিষ্ঠিত বিষয়শ্রেণী:লন্ডনের ইসলামী বিদ্যালয় বিষয়শ্রেণী:লন্ডনের বোর্ডিং বিদ্যালয় বিষয়শ্রেণী:যুক্তরাজ্যের দেওবন্দি মাদ্রাসা বিষয়শ্রেণী:দেওবন্দি শিক্ষাপ্রতিষ্ঠান
কুমিল্লা-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৫নং আসন।  সীমানা কুমিল্লা-৭ আসনটি কুমিল্লা জেলার চান্দিনা উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ এ. ডব্লিউ. এম. আব্দুল হক বাংলাদেশ আওয়ামী লীগ ১৯৭৯ মর্তুজা হোসেন মোল্লা বাংলাদেশ জাতীয়তাবাদী দলসীমানা পরিবর্তন ১৯৮৬ ডা. রেদোয়ান আহমেদ জাতীয় পার্টি ১৯৮৮ ডা.রেদোয়ান আহমেদ জাতীয় পার্টি ১৯৯১ ডা. রেদোয়ান আহমেদ বাংলাদেশ জাতীয়তাবাদী দল ফেব্রুয়ারি ১৯৯৬এ কে এম আবু তাহের বাংলাদেশ জাতীয়তাবাদী দল জুন ১৯৯৬আব্দুল হাকিম বাংলাদেশ আওয়ামী লীগ ২০০১ ডা.রেদোয়ান আহমেদ বাংলাদেশ জাতীয়তাবাদী দল ২০০৮ আলী আশরাফ বাংলাদেশ আওয়ামী লীগ২০১৪আলী আশরাফবাংলাদেশ আওয়ামী লীগ২০১৮ আলী আশরাফবাংলাদেশ আওয়ামী লীগসেপ্টে: ২০২১, উপ-নির্বাচন  প্রাণ গোপাল দত্ত বাংলাদেশ আওয়ামীলীগ২০২৪ প্রাণ গোপাল দত্ত বাংলাদেশ আওয়ামীলীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আলী আশরাফ বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন   ২০০৪ সালের ২৩ সেপ্টেম্বর এ কে এম আবু তাহের মৃত্যুবরণ করেন। ডিসেম্বরের উপ-নির্বাচনে তার ছেলে জাকারিয়া তাহের সুমন নির্বাচিত হন।   ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে কুমিল্লা-৭  বিষয়শ্রেণী:কুমিল্লা জেলার জাতীয় সংসদীয় আসন
বিষ্ণুপুর লোকসভা কেন্দ্র হল ভারতের ৫৪৩টি লোকসভা কেন্দ্রের অন্যতম। এটি পশ্চিমবঙ্গ রাজ্যের বিষ্ণুপুর অঞ্চলে অবস্থিত। ৩৭ নং বিষ্ণুপুর লোকসভা কেন্দ্রের অন্তর্গত সাতটি বিধানসভা কেন্দ্রের মধ্যে ছয়টি বাঁকুড়া জেলায় এবং একটি বর্ধমান জেলায় অবস্থিত। এই লোকসভা কেন্দ্রটি তফসিলি জাতি-তালিকাভুক্ত প্রার্থীদের জন্য সংরক্ষিত।  বিধানসভা কেন্দ্র সীমানা পুনর্নির্ধারণ কমিশনের নির্দেশ অনুসারে, ২০০৬ সালে পশ্চিমবঙ্গের লোকসভা কেন্দ্রগুলির সীমানা পরিবর্তিত হয়। আগে বিষ্ণুপুর লোকসভা কেন্দ্রের অন্তর্গত ছিল নিম্নলিখিত বিধানসভা কেন্দ্রগুলি:   বড়জোড়া (২৫৩ নং বিধানসভা কেন্দ্র)  ওন্দা (২৫৪ নং বিধানসভা কেন্দ্র)  বিষ্ণুপুর (২৫৫ নং বিধানসভা কেন্দ্র)  কোতুলপুর (তফসিলি জাতি) (২৫৬ নং বিধানসভা কেন্দ্র)  ইন্দাস (তফসিলি জাতি) (২৫৭ নং বিধানসভা কেন্দ্র)  সোনামুখি (তফসিলি জাতি) (২৫৮ নং বিধানসভা কেন্দ্র)  খণ্ডঘোষ (তফসিলি জাতি) (২৫৯ নং বিধানসভা কেন্দ্র)  সীমানা পুনর্নির্ধারণের পর নিম্নোক্ত কেন্দ্রগুলি বিষ্ণুপুর লোকসভা কেন্দ্রের অংশ:  তালড্যাংরা (২৪৪ নং বিধানসভা কেন্দ্র)  রায়পুর (তফসিলি উপজাতি) (২৪৫ নং বিধানসভা কেন্দ্র)  রানিবাঁধ (তসিলি উপজাতি) (২৪৬ নং বিধানসভা কেন্দ্র)  ইন্দপুর (তফসিলি জাতি) (২৪৭ নং বিধানসভা কেন্দ্র)  বিষ্ণুপুর (২৫৩ নং বিধানসভা কেন্দ্র)  কোতুলপুর (২৫৪ নং বিধানসভা কেন্দ্র)  ইন্দাস (তফসিলি জাতি) (২৫৫ নং বিধানসভা কেন্দ্র)  নির্বাচনী ফলাফল সাধারণ নির্বাচন, ২০১৪  ২০০৯-এর পূর্ববর্তী নির্বাচন ১৯৬২-১৯৭১ বছরবিজয়ীদল১৯৬২ পশুপতি মণ্ডল ভারতীয় জাতীয় কংগ্রেস১৯৬৭পশুপতি মণ্ডল ভারতীয় জাতীয় কংগ্রেস১৯৭১ অজিতকুমার সাহাভারতের কমিউনিস্ট পার্টি (মার্ক্সবাদী)  ১৯৭৭-২০০৪ বছরভোটারভোটদানের হারবিজয়ীদ্বিতীয় দলশতাংশ হারপ্রার্থীশতাংশ হারদলপ্রার্থীশতাংশ হারদল১৯৭৭ ৩৭৬,৩৩০৬২.৬০অজিতকুমার সাহা৬৭.৩০ভারতের কমিউনিস্ট পার্টি (মার্ক্সবাদী)গৌরচন্দ্র লোহার৩১.৩৯ভারতের জাতীয় কংগ্রেস১৯৮০৫২৭,৭২০৭৬.১৮অজিতকুমার সাহা৫৮.২৭ ভারতের কমিউনিস্ট পার্টি (মার্ক্সবাদী)তুলসীদাস মণ্ডল৩৬.৮১ ভারতের জাতীয় কংগ্রেস১৯৮৪৬১৩,২০০৮০.৫০ অজিতকুমার সাহা৫৪.৭৭ ভারতের কমিউনিস্ট পার্টি (মার্ক্সবাদী)গৌরচন্দ্র লোহার৪২.১৭ ভারতের জাতীয় কংগ্রেস১৯৮৯৭৪৪,৮৮০৮২.১২সুখেন্দু খান৫৯.৭৮ ভারতের কমিউনিস্ট পার্টি (মার্ক্সবাদী)জয়ন্তকুমার মল্লিক৩৪.২০ ভারতের জাতীয় কংগ্রেস১৯৯১৭৩৮, ৬১০৭৮.৯৯সুখেন্দু খান৫৮.৫৭ ভারতের কমিউনিস্ট পার্টি (মার্ক্সবাদী)সাধন মাঝি৩২.১৮ ভারতের জাতীয় কংগ্রেস১৯৯৬৮৫১,২৬০৮৪.১৩সন্ধ্যা বাউড়ি৫৮.১৪ ভারতের কমিউনিস্ট পার্টি (মার্ক্সবাদী)আশিষ রজক২৫.৯৯ ভারতের জাতীয় কংগ্রেস১৯৯৮৮৬২,৫৩০৮১.০৬সন্ধ্যা বাউড়ি ৫৬.৭৯ ভারতের কমিউনিস্ট পার্টি (মার্ক্সবাদী)পূর্ণিমা লোহার৩৬.২৮পশ্চিমবঙ্গ তৃণমূল কংগ্রেস১৯৯৯৮৪৬,৩৪০৭৮.৯৬সন্ধ্যা বাউড়ি৫৭.৮৯অধিবাস দুলে৩৬.১৩সর্বভারতীয় তৃণমূল কংগ্রেস২০০৪৮০৬,৯১০৭৬.৬৪সুস্মিতা বাউড়ি৬৪.২৮ ভারতের কমিউনিস্ট পার্টি (মার্ক্সবাদী)জনার্দন সাহা২৩.১৪ সর্বভারতীয় তৃণমূল কংগ্রেস  পাদটীকা  বিষয়শ্রেণী:পশ্চিমবঙ্গের লোকসভা কেন্দ্র বিষয়শ্রেণী:বাঁকুড়া জেলা
ঢাকা মহিলা পলিটেকনিক ইনস্টিটিউট বাংলাদেশের নারীদের কারিগরি শিক্ষায় শিক্ষিত করার লক্ষে ১৯৮৫ সালে মাত্র দুটি বিভাগ নিয়ে যাত্রা শুরু করে ঢাকা মহিলা পলিটেকনিক ইনস্টিটিউট ।পিছিয়ে পরা নারী সমাজকে ইঞ্জিনিয়ারিং শিক্ষায় শিক্ষিতকরণ ও জাতীয় উন্নয়নে অংশগ্রহণ করার জন্য প্রতিষ্ঠান্টি শিক্ষা কার্যক্রম চালিয়ে যাচ্ছে । বর্তমানে ইনস্টিটিউটটিতে ৫টি বিভাগ চালু আছে।   অবস্থান  ঢাকা মহিলা পলিটেকনিক ইনস্টিটিউটটি ঢাকা শহরের প্রণকেন্দ্র আগারগায়ের  শিক্ষা পল্লীতে অবস্থিত ।   ইতিহাস  ইলা ঘোষ এটির প্রতিষ্ঠাতা।   ক্যাম্পাস    টেকনোলজি এবং আসনসংখ্যা একাডেমিক টেকনোলজি সমূহের মধ্যে রয়েছে:  কম্পিউটার  ইলেকট্রনিক্স  ইলেক্ট্রিক্যাল  ইলেকট্রোমেডিক্যাল  আর্কিটেকচার   ছাত্রীনিবাস    রূপসী বাংলা সোনালী বাংলা শ্যামলী বাংলা   বহিঃসংযোগ    Dhaka Mohila Polytechnic Institute    তথ্যসূত্র    বহিঃসংযোগ    অফিসিয়াল ওয়েবসাইট    বিষয়শ্রেণী:ঢাকার শিক্ষাপ্রতিষ্ঠান বিষয়শ্রেণী:ঢাকা বিভাগের পলিটেকনিক ইনস্টিটিউট বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয় বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
সিন্দ ইবনে আলী মুসা, সিন্দ ইবনে আলী (মৃত্যু ৮৬৪ সালের পর) ছিলেন সিন্দের একজন প্রখ্যাত মুসলিম জ্যোতির্বিজ্ঞানী, অনুবাদক, গণিতবিদ ও প্রকৌশলী। তার বাবা ছিলেন মানসুরা,সিন্ধু প্রদেশ এর একজন সম্ভ্রান্ত ব্যক্তি যিনি ইসলাম ধর্ম গ্রহণ করেছিলেন। সিন্দ ইবনে আলী উচ্চশিক্ষার জন্য বাগদাদ গিয়ে শিক্ষাগ্রহণ করেছিলেন।   জ্যোতির্বিদ্যা-সংক্রান্ত জিজ আল সিন্দ হিন্দ অনুবাদ ও সম্পাদনার জন্য তিনি পরিচিতি লাভ করেন।  একজন গণিতবিদ হিসাবে সিন্দ ইবনে আলী আল খোয়ারিজমির সহকর্মী ছিলেন এবং ইয়াকুব ইবনে তারিক এর সাথে মিলে পৃথিবীর ব্যাস নির্ণয়ে ভূমিকা রেখেছিলেন।   সিন্দ ইবনে আলী একজন ভাল প্রকৌশলীও ছিলেন। একবার বনু মুসা গোত্রের দুইজনকে বড় খাল খননের দায়িত্ব দেওয়া হয়।খাল খনন কাজে ত্রুটি দেখা দেয়। খাল খননের গভীরতার পরিমাপ ঠিক না হওয়ায় পানি সৈন্যদের কাছে পৌছাতে পারছিল না। খবরটি খলিফা আল-মুতাওয়াক্কিলকে রাগান্বিত করে তোলে। সিন্দ ইবনে আলী খনন তত্ত্বের বিষয়টির সুন্দর সমাধান দিয়ে তাদের শাস্তির হাত থেকে বাঁচান।    তথ্যসূত্র   বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:পাকিস্তানে ইসলামের ইতিহাস বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:সিন্ধি ব্যক্তি বিষয়শ্রেণী:মধ্যযুগীয় প্রকৌশলী বিষয়শ্রেণী:ইহুদিধর্ম থেকে ইসলামে ধর্মান্তরিত
স্টিফেন উলস (১৭২৯-১৭৯৯) ছিলেন একজন মার্কিন অভিনেতা এবং সঙ্গীতশিল্পী, এবং আমেরিকান অ্যান্ড ওল্ড আমেরিকান কোম্পানির সদস্য।  উলস ইংল্যান্ডের বাথে জন্মগ্রহণ করেন। তিনি প্রথম নিউ ইয়র্কের জন স্ট্রিট থিয়েটারের মঞ্চে উপস্থিত হন ৭ ডিসেম্বর, ১৭৬৭ সালে, দ্য বিউক্স' স্ট্র্যাটেজিমে গিবেট এবং লেথেতে মার্কারির ভূমিকায় (ডেভিড গ্যারিকের একটি ব্যঙ্গ)। কোম্পানির প্রধান সঙ্গীতশিল্পী (এবং এক পর্যায়ে আংশিক মালিক) হিসাবে, তিনি মৃত্যুর কিছুক্ষণ আগে পর্যন্ত সঙ্গীত পরিবেশন এবং গান গাওয়া চালিয়ে যান।Singleton, Esther. Social New York under the Georges, 1714-1776, p. 283 (1902)Fifty-years of a Play-goer's Journal, pp. v (1860)Ireland, Joseph N. Records of the New York Stage: From 1750 to 1860, Volume 1, p. 44 (1866)  জন ডুরাং- এর মতে, আমেরিকান কোম্পানির উলস এবং মিস ওয়েনরাইট দুজনেই টমাস আর্নের ছাত্রী ছিলেন।Sonneck, Oscar. Early Opera in America, Volume 2, pp. 37-38 (1915) উলস নাটকের "অভিনয়ের মধ্যে বিনোদন" পরিবেশন করতেন, যার অর্থ গান, যা অনুষ্ঠানের একটি জনপ্রিয় অংশ ছিল। উইলিয়াম ডানল্যাপ তার আমেরিকান থিয়েটারের ইতিহাসে লিখেছেন যে উলস "বহু বছর ধরে কোম্পানির প্রধান সঙ্গীতশিল্পী ছিলেন, কণ্ঠস্বর তাকে ছেড়ে যাওয়ার পরেও এত দীর্ঘ সময় ধরে তিনিই ছিলেন, এবং তার প্রচেষ্টার বৈশিষ্ট্য ছিল "স্নাফ এবং স্নাফেল।"Dunlap, William. [History of the American Theatre, Vol. 1], p. 54 (1833)  উলস ১৭৯৯ সালের ১৪ জুন নিউ ইয়র্কে মারা যান এবং নিউ ইয়র্ক সিটির সেন্ট পিটার্স রোমান ক্যাথলিক চার্চের গির্জার উঠোনে তাকে সমাহিত করা হয়।Abstracts of Wills, Vol. XV, p. 190 (1907) (Transcription of Woolls' will)   তথ্যসূত্র   বিষয়শ্রেণী:মার্কিন মঞ্চ অভিনেতা বিষয়শ্রেণী:১৭৯৯-এ মৃত্যু বিষয়শ্রেণী:১৭২৯-এ জন্ম বিষয়শ্রেণী:১৮শ শতাব্দীর মার্কিন অভিনেতা বিষয়শ্রেণী:থার্টিন কলোনিতে ব্রিটিশ অভিবাসী
২০১৩ আইসিসি মহিলা বিশ্ব টুয়েন্টি২০ বাছাইপর্ব হল আয়ারল্যান্ডে অনুষ্ঠিত আন্তর্জাতিক ক্রিকেট প্রতিযোগিতা যা ২০১৪ আইসিসি মহিলা বিশ্ব টুয়েন্টি২০ প্রতিযোগিতার জন্য বাছাইপর্ব হিসেবে কার্যকর ছিল। এটি ছিল মহিলা টি২০ বিশ্বকাপ বাছাইপর্ব-এর প্রথম আসর।  পদ্ধতি আইসিসি পূর্বে ঘোষণা করেছিল যে বাছাইপর্বে আটটি দল অংশগ্রহণ করবে এবং শীর্ষ স্থানাধিকারী দল পরবর্তী টি২০ বিশ্বকাপে খেলার সুযোগ পাবে। ২০১৩ সালের জুন মাসে আইসিসি মহিলাদের ক্রিকেটকে জনপ্রিয় করে তোলার উদ্যোগ নিয়ে টি২০ বিশ্বকাপে দশটি দলের অংশগ্রহণের কথা উল্লেখ করে। ফলে বাছাইপর্ব থেকে তিনটি দলের সুযোগ পাওয়ার সম্ভাবনা দৃঢ় হয়।(16 July 2013). "Three qualifiers to head to Women's WT20" – ESPNcricinfo. Retrieved 29 June 2015.  প্রতিযোগিতার শুরুতে একটি দলকে র‍্যাঙ্কিং অনুযায়ী চারটি দলের দুটি গ্রুপে ভাগ করা হয়। গ্রুপ পর্বের শেষে প্রতিটি গ্রুপের প্রথম দুটি দল সেমিফাইনালে খেলার সুযোগ পাবে এবং সেমিফাইনালে না যেতে পারা শেষ দুটি দল শিল্ড পর্বে অংশ নেবে।ICC WOMEN'S WT20 QUALIFIER 2013  – International Cricket Council. Retrieved 29 June 2015.  দল ও যোগ্যতা অর্জন   দল  যোগ্যতা অর্জন   ২০১২ আইসিসি আমেরিকাস মহিলা টি২০ চ্যাম্পিয়নশিপ – প্রথম স্থানICC AMERICAS WOMEN'S T20 CHAMPIONSHIP 2012 TABLE – CricketArchive. Retrieved 29 June 2015.  আয়োজক   ২০১২ আইসিসি পূর্ব এশিয়া-প্রশান্ত মহাসাগরীয় মহিলা চ্যাম্পিয়নশিপ – প্রথম স্থানICC EAST ASIA-PACIFIC WOMEN'S CHAMPIONSHIP 2012 – CricketArchive. Retrieved 29 June 2015.  ২০১২ আইসিসি ইউরোপ মহিলা টি২০ বাছাইপর্ব – প্রথম স্থানICC EUROPE WOMEN'S T20 QUALIFIER 2012 TABLE – CricketArchive. Retrieved 29 June 2015.  ২০১২ আইসিসি মহিলা বিশ্ব টুয়েন্টি২০ – অবনমন    ২০১৩ এসিসি মহিলা চ্যাম্পিয়নশিপ – প্রথম স্থানASIAN CRICKET COUNCIL WOMEN'S CHAMPIONSHIP 2012/13 – CricketArchive. Retrieved 29 June 2015.  ২০১২ আইসিসি আফ্রিকা মহিলা টি২০ চ্যাম্পিয়নশিপ – প্রথম স্থানICC AFRICA WOMEN'S WORLD T20 QUALIFIER 2012/13 TABLE – CricketArchive. Retrieved 29 June 2015.  গ্রুপ পর্ব গ্রুপ এ পয়েন্ট তালিকা  সূচি  গ্রুপ বি পয়েন্ট তালিকা  সূচি  শিল্ড পর্ব শিল্ড সেমি-ফাইনাল শিল্ড তৃতীয় স্থান নির্ধারক শিল্ড ফাইনাল  মূল অন্তিম পর্ব সেমি-ফাইনাল তৃতীয় স্থান নির্ধারক ফাইনাল  সর্বশেষ অবস্থান অবস্থান দলযোগ্যতা ১  ২০১৪ আইসিসি মহিলা বিশ্ব টুয়েন্টি২০-তে উত্তীর্ণ   ৩   ৪    আঞ্চলিক বাছাইপর্বে অবনমন  ৫   ৬   ৭     পরিসংখ্যান সর্বাধিক রান  খেলোয়াড়  দল  রান  ই  গড়  স্ট্রা/রে  সর্বোচ্চ  ১০০  ৫০ ক্লেয়ার শিলিংটন    ২০১  ৩  ১০০.৫০  ১৪৪.৬০  ১১৪*  ১  ১ হেলমেন রামবালদো    ১০৩‍  ৫  ২৫.৭৫  ৯৫.৩৭  ৫৮*  ০  ১ বিসমাহ মারুফ    ১০১  ৩  ৫০.৫০  ১২৭.৮৪  ৫১*  ০  ১ উৎস: ক্রিকেট আর্কাইভ  সর্বাধিক উইকেট  খেলোয়াড়  দল  ওভার  উইকেট  গড়  স্ট্রা/রে  ইকোনমি  সর্বোত্তম  হাজভিনেই সাইলি    ১৬  ৭  ১৩.১৪  ১৩.৭১  ৫.৭৫  ৩/১৫ লিওনি বেনেট    ১৮  ৭  ১৪.৫৭  ১৫.৪২  ৫.৬৬  ৩/১৫ চন্ডিমা গুণরত্নে    ১০  ৬  ৩  ১০  ১.৮  ৩/৬  উৎস: ক্রিকেট আর্কাইভ  তথ্যসূত্র  নোট  বহিঃসংযোগ  ইএসপিএন ক্রিকইনফো  বিষয়শ্রেণী:আন্তর্জাতিক ক্রিকেট প্রতিযোগিতা মহিলা বিষয়শ্রেণী:২০১৩-এ মহিলা ক্রিকেট বিষয়শ্রেণী:২০১৩-এ আইরিশ ক্রিকেট বিষয়শ্রেণী:আয়ারল্যান্ডে আন্তর্জাতিক ক্রিকেট প্রতিযোগিতা বিষয়শ্রেণী:২০১৩-এ আন্তর্জাতিক ক্রিকেট প্রতিযোগিতা
সবলগড় () ভারতের মধ্য প্রদেশ রাজ্যের মোরেনা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১২ মিটার (৬৯৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে সবলগড় শহরের জনসংখ্যা হল ২৯,৫৯৭ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে সবলগড় এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
আল-আমিন (জন্ম ৫ অক্টোবর ১৯৯৩) একজন বাংলাদেশী প্রথম-শ্রেণীর ক্রিকেটার যিনি বরিশাল বিভাগের হলে খেলেন। তিনি ২০১২ অনূর্ধ্ব-১৯ ক্রিকেট বিশ্বকাপ প্রতিযোগিতায় বাংলাদেশ অনূর্ধ্ব-১৯ ক্রিকেট দলের সদস্য ছিলেন।  ২০১৭-১৮ ক্রিকেট মৌসুমে তিনি প্রাইম ব্যাংক ক্রিকেট ক্লাবের হয়ে ২০১৭-১৮ ঢাকা প্রিমিয়ার বিভাগ ক্রিকেট লিগ প্রতিযোগিতায় খেলেন। উক্ত প্রতিযোগিতায় ১১ ম্যাচে ৪৯৫ রান নিয়ে তিনি ছিলেন উক্ত প্রতিযোগিতার সেরা রান সংগ্রহকারী। ২০১৮ সালের অক্টোবরে, ২০১৮-১৯ বাংলাদেশ প্রিমিয়ার লিগ প্রতিযোগিতার জন্য খসড়া খেলোয়াড় তালিকায় খুলনা টাইটানসের স্কোয়াডে তার নাম অন্তর্ভুক্ত ছিল। তিনি ২০১৮-১৯ জাতীয় ক্রিকেট লিগ প্রতিযোগিতায় বরিশাল বিভাগের হয়ে পাঁচ ম্যাচে ২৬০ রান নিয়ে সেরা রান সংগ্রহকারী ছিলেন। ২০১৯ সালের ১ সেপ্টেম্বর একমাত্র টেস্ট খেলতে আসা আফগানিস্তানের বিপরীতে বিসিবি একাদশের হয়ে প্রস্তুতিমূলক লিস্ট এ খেলায় ৫১ রানের বিনিময়ে ৪টি উইকেট লাভ করেন।   আরও দেখুন   বরিশাল বিভাগের ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশ এ দলের ক্রিকেটার
মাপুসা () ভারতের গোয়া রাজ্যের উত্তর গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মাপুসা শহরের জনসংখ্যা হল ৪০,১২২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে মাপুসা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
তিলাইরাজা গীতিকাটি মৌলভীবাজার জেলার রাজনগর থানার কাছাড়ী গ্রাম নিবাসী রমিজ উল্লার নিকট থেকে ১৯৬৫ সালের জানুয়ারী মাসে স্ংগ্রীহিত। বাংলা একাডেমীর নিয়মিত সংগ্রাহক চৌধুরী গোলাম আকবর এটি সংগ্রহ করেন। গীতিকাটি খাসিয়া রাজা ও তার রাজ্যচুত্য হওয়ার ঘটনা নিয়ে রচিত। গীতিকাটির রচনাকাল ও রচয়ীতা যদিও অজ্ঞাত, এর নিরক্ষর গায়েন রমিজ উল্লাহ তার গ্রামবাসী নিয়ামত উল্লার কাছে শুনেন গীত করতে। এই গীতিকায় ১৭৭০ টি পঙ্‌ক্তি রয়েছে।সিলেট গীতিকাঃ সমাজ ও সংস্কৃতি, ডঃ আবুল ফতেহ ফাত্তাহ; প্রস্তাবনা ২, প্রকাশকাল: ফেব্রুয়ারি ২০০৫।   তথ্যসূত্র   বিষয়শ্রেণী:সিলেট গীতিকা বিষয়শ্রেণী:বাংলা লোকসাহিত্য বিষয়শ্রেণী:বাংলাদেশের লোকসংস্কৃতি বিষয়শ্রেণী:বাংলা সাহিত্য বিষয়শ্রেণী:সিলেটি সাহিত্য
মার্কিন নাগরিকত্ব লাভের পরীক্ষা (আমেরিকান সিটিজেনশিপ টেস্ট, ইউএস সিভিকস টেস্ট, ইউএস সিটিজেনশিপ টেস্ট এবং ইউএস ন্যাচারালাইজেশন টেস্ট নামেও পরিচিত) এমন একটি পরীক্ষা যা সমস্ত অভিবাসীদের মার্কিন যুক্তরাষ্ট্রের নাগরিকত্ব পেতে অবশ্যই উত্তীর্ণ হতে হয়।   পর্যালোচনা  পরীক্ষাটি ইংরেজিতে হয় এবং প্রার্থীকে সফলভাবে উর্ত্তীর্ণের জন্য কমপক্ষে ৬০ শতাংশ স্কোর করতে হয়। এটিতে ১০০টি নাগরিক প্রশ্ন থাকে, প্রশ্নগুলিতে মার্কিন ইতিহাস, সংবিধান এবং সরকার নিয়ে বিভিন্ন বিষয়ক প্রশ্ন অন্তর্ভুক্ত থাকে। নাগরিকত্ব অর্জন প্রক্রিয়ার জন্য আবেদনকারীকে দৈবচয়নকৃত ১০টি প্রশ্ন জিজ্ঞাসা করা হয়।https://www.uscis.gov/sites/default/files/document/questions-and-answers/100q.pdf   ৬৫/২০ বিশেষ বিবেচনা  যদি আবেদনকারীর বয়স ৬৫ বছর বা তার বেশি হয় এবং ২০ বা ততোধিক বছর ধরে যুক্তরাষ্ট্রে আইনি স্থায়ী বাসিন্দা হিসাবে যুক্তরাষ্ট্রে বসবাস করছেন, তবে তারা কেবলমাত্র ২০টি নির্বাচিত প্রশ্নের জন্য অধ্যয়ন করতে পারেন। তারা তাদের পছন্দের ভাষায় নাগরিকত্ব পরীক্ষাও দিতে পারেন।   উচ্চ বিদ্যালয়ে নাগরিক শিক্ষা  অ্যারিজোনা হল সর্বপ্রথম রাজ্য, যারা উচ্চ বিদ্যালয়ে অধ্যয়ন শেষ করার আগেই, শিক্ষার্থীদের নাগরিকত্ব লাভের পরীক্ষায় উত্তীর্ণ হওয়াকে প্রয়োজনীয় শর্ত দিয়েছিল। প্রত্যাশা ছিল যে সমস্ত অঙ্গরাজ্যগুলি মার্কিন যুক্তরাষ্ট্রের সংবিধানের ২৩০তম বার্ষিকী অর্থাৎ ১৭ সেপ্টেম্বর, ২০১৭ এর মধ্যে এই প্রয়োজনীয়তাটি বাস্তবায়ন করবে।  অলাভজনক প্রতিষ্ঠান জো ফস ইনস্টিটিউট কর্তৃক নাগরিক শিক্ষা উদ্যোগের লক্ষ্য হল দেশব্যাপী সমস্ত শিক্ষার্থীর কাছে জ্ঞান প্রচার করা। ২০১৯ অনুযায়ী, সকল ৫০টি অঙ্গরাজ্যে এখনও এটির প্রয়োজন নেই।https://news.yahoo.com/arizona-passes-law-requiring-students-pass-civics-test-231736007.html   আমেরিকান সরকার নিয়ে প্রশ্ন    ক: আমেরিকান সরকারের মূলনীতিসমূহ    মার্কিন যুক্তরাষ্ট্র সরকারের রূপ কী?  প্রজাতন্ত্র  সংবিধান ভিত্তিক যুক্তরাষ্ট্রীয় প্রজাতন্ত্র  প্রতিনিধিত্বমূলক গণতন্ত্র  তথ্যসূত্র  বিষয়শ্রেণী:নাগরিকত্ব বিষয়শ্রেণী:মার্কিন যুক্তরাষ্ট্রের আইন বিষয়শ্রেণী:মার্কিন যুক্তরাষ্ট্রের জাতীয়তা আইন
মোহাম্মদ নাভেদ আশরাফ কুরেশী (; জন্ম: ৪ সেপ্টেম্বর, ১৯৭৪) পাঞ্জাব প্রদেশের রাওয়ালপিন্ডি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে খান রিসার্চ ল্যাবস, রাওয়ালপিন্ডি ও রেডকো পাকিস্তান লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন নাভেদ আশরাফ।   খেলোয়াড়ী জীবন  ১৯৯২-৯৩ মৌসুম থেকে ২০১১ সাল পর্যন্ত নাভেদ আশরাফের প্রথম-শ্রেণীর খেলোয়াড়ী জীবন চলমান ছিল। এছাড়াও, কয়েকটি টুয়েন্টি২০ ক্রিকেট খেলায় অংশ নিয়েছেন।  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন নাভেদ আশরাফ। ১০ ডিসেম্বর, ১৯৯৮ তারিখে লাহোরে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এরপর, ১২ মার্চ, ২০০০ তারিখে করাচীতে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।   তথ্যসূত্র    আরও দেখুন   নাভেদ আঞ্জুম  মোহাম্মদ গাজালী  পাকিস্তানি টেস্ট ক্রিকেটারদের তালিকা  ১৯৯৮-৯৯ এশিয়ান টেস্ট চ্যাম্পিয়নশীপ  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:খান রিসার্চ ল্যাবরেটরিজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:ফেডারেল এরিয়াজের ক্রিকেটার বিষয়শ্রেণী:রেডকো পাকিস্তান লিমিটেডের ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:রাওয়ালপিন্ডি বি-এর ক্রিকেটার বিষয়শ্রেণী:রাওয়ালপিন্ডি রামসের ক্রিকেটার বিষয়শ্রেণী:রাওয়ালপিন্ডি থেকে আগত ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
র্নাম-পার-র্গ্যাল-বা () তিব্বতের ফাগ-মো-গ্রু-পা রাজবংশের দ্বাদশ রাজা ছিলেন।   সংক্ষিপ্ত জীবনী  র্নাম-পার-র্গ্যাল-বা ফাগ-মো-গ্রু-পা রাজবংশের একাদশ রাজা ঙ্গাগ-দ্বাং-গ্রাগ্স-পা-র্গ্যাল-ম্ত্শানের পুত্র ছিলেন। পিতার মৃত্যুর পর সম্ভবতঃ ১৫৭৯ খ্রিষ্টাব্দে তিনি সিংহাসনে আরোহণ করেন। তার রাজত্ব সম্বন্ধে বিশেষ কিছু জানা যায় না। তার রাজত্বে তৃতীয় দলাই লামা ও তুমেদ মঙ্গোলদের মধ্যে সম্পর্কের উন্নতি ঘটে। পরবর্তী দলাই লামা মঙ্গোলিয়া থেকে নির্বাচিত হলে র্নাম-পার-র্গ্যাল-বা তাকে তিব্বতে আমন্ত্রণ জানানTsepon W.D. Shakabpa, One Hundred Thousand Moons. Leiden 2009, p. 307., যদিও চতুর্থ দলাই লামা যখন ১৬০১ খ্রিষ্টাব্দে তিব্বত আসেন, ততদিনে র্নাম-পার-র্গ্যাল-বার মৃত্যু ঘটে গেছে।Giuseppe Tucci, Tibetan Painted Scrolls. Rome 1949, pp. 51, 643   তথ্যসূত্র   বিষয়শ্রেণী:ফাগমো কাগ্যু বিষয়শ্রেণী:ফাগমোদ্রুপা রাজবংশ বিষয়শ্রেণী:১৬২৩-এ মৃত্যু